Official Journal L 332 , 28/11/1983 P. 0033 - 0036

Finnish special edition: Chapter 7 Volume 3 P. 0099

Spanish special edition: Chapter 07 Volume 3 P. 0175

Swedish special edition: Chapter 7 Volume 3 P. 0099

Portuguese special edition Chapter 07 Volume 3 P. 0175



Id-Direttiva tal-Kunsill tas-26 ta' Ottubru 1983 li temenda d-Direttiva 65/269/KEE li tikkonċerna l-istandardizzazzjoni ta' ċerti regoli relatati ma' l-awtorizzazzjonijiet għat-trasport ta' merkanzija bit-triq bejn l-Istati Membri u l-Ewwel Direttiva tal-Kunsill tat-23 ta' Lulju 1962 dwar l-istabbiliment ta' regoli komuni għal ċerti tipi ta' trasport ta' merkanzija bit-triq bejn l-Istati Membri (83/572/KEE) IL-KUNSILL TAL-KOMUNITAJIET EWROPEJ Wara li kkunsidra t-Trattat li jistabbilixxi l-Komunità Ekonomika Ewropea u b'mod partikolari l-Artikolu 75 tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-introduzzjoni ta' awtorizzazzjoni multilaterali għat-trasport ta' skariġġ intra-Komunitarju bit-triq għandha tassigura organizzazzjoni iktar effiċjenti ta' dan l-iskariġġ u għalhekk żieda fil-produttività ta' l-intrapriżi speċjalizzati fl-iskariġġ; Billi d-Direttiva 65/269/KEE [4], kif l-aħħar emendata bid-Direttiva 73/169/KEE [5], għandha għalhekk tiġi emendata biex tinkludi din l-awtorizzazzjoni; Billi r-regoli dwar l-iskariġġ intra-Komunitarju għandhom jiġu kkumbinati f'Direttiva waħda; billi l-Ewwel Direttiva tal-Kunsill tat-23 ta' Lulju 1962 [6], kif l-aħħar emendata bid-Direttiva 82/50/KEE [7], għandhom għalhekk jiġu emendati, ADOTTA DIN ID-DIRETTIVA: L-Artikolu 1 Id-Direttiva 65/269/KEE hija hawnhekk emendata kif ġej: 1. Fl-ewwel paragrafu ta' l-Artikolu 2 "jew xort'oħra" huwa mħassar. 2. Il-paragrafi li ġejjin huma miżjuda ma' l-Artikolu 2: "L-awtorizzazzjoni mogħtija għat-trasport ta' skariġġ minn intrapriżi li jkollhom persunal u tagħmir speċjalizzat għall-iskop għandha tkun valida għat-trasport bejn l-Istati Membri u in tranżitu tul it-territorju ta' l-Istati Membri. Dan it-trasport m'għandux ikun soġġett għal sistema ta' kwota. Din id-dispożizzjoni ma talterax il-kondizzjonijiet li għalihom kull Stat Membru jissuġġetta l-ammissjoni taċ-ċittadini proprji tiegħu." 3. Il-mudell ta' awtorizzazzjoni anness ma' din id-Direttiva huwa miżjud ma' l-Anness. L-Artikolu 2 Il-Punt 4 ta' l-Anness II ta' l-Ewwel Direttiva tal-Kunsill tat-23 ta' Lulju 1962 huwa hawnhekk imħassar. L-Artikolu 3 L-Istati Membri għandhom jieħdu l-miżuri neċessarji biex jikkonformaw ma' din id-Direttiva sa mhux iktar tard mill-1 ta' Jannar 1984. Għandhom jinfurmaw bihom lill-Kummissjoni minnufih. L-Artikolu 4 Din id-Direttiva hija indirizzata lill-Istati Membri. Magħmula fil-Lussemburgu, fis-26 ta' Ottubru 1983. Għall-Kunsill Il-President G. Moraitis [1] ĠU C 307, ta' l-24.11.1982, p. 4. [2] ĠU C 277, tas-17.10.1983, p. 161. [3] ĠU C 90, tal-5.4.1983, p. 1. [4] ĠU 88, ta' l-24.5.1965, p. 1469/65. [5] ĠU L 181, ta' l-4.7.1973, p. 20. [6] ĠU 70, tas-6.8.1962, p. 2005/62. [7] ĠU L 27, ta' l-4.2.1982, p. 22. -------------------------------------------------- L-ANNESS +++++ TIFF +++++ +++++ TIFF +++++ --------------------------------------------------